cyanic-selkie/wikianc huggingface dataset:
রাজলক্ষ্মী
তথ্যসূত্র
www.malayalamanoramaonline.com dated 30.07.2011 www.musicindiaonline.com/list_albums/i/15-malayalam_movie_songs/11520-Rajalakshmi www.malayalammovies.org/artist/Rajalakshmi www.malayalammovies.org/news/state-award-winners-honoured http://newindianexpress.com/cities/kochi/article54859.ece www.mathrubhumi.com internet edition on 10/06/2011 http://epaper.mathrubhumi.com/epapermain.aspx?queryed=22&eddate=11%2f1%2f2011 http://www.deccanchronicle.com/tabloid/kochi/rajalakshmi-upping-her-tempo-505 http://newindianexpress.com/cities/thiruvananthapuram/article427800.ece
সিলেট-৭
সিলেট-৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি সিলেট জেলায় অবস্থিত জাতীয় সংসদের আসন ছিল।
ইতিহাস
সিলেট-৭ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
নাথেরপেটুয়া ইউনিয়ন
নাথেরপেটুয়া বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন।
জনসংখ্যা
জনসংখ্যা প্রায় সাতত্রিশ হাজার দুইশত ছিয়াত্তর জন।
অবস্থান ও সীমানা
মনোহরগঞ্জ উপজেলার দক্ষিণ-পূর্বাংশে নাথেরপেটুয়া ইউনিয়নের অবস্থান। এ ইউনিয়নের উত্তরে উত্তর হাওলা ইউনিয়ন, উত্তর-পশ্চিমে লক্ষণপুর ইউনিয়ন, পশ্চিমে বিপুলাসার ইউনিয়ন, দক্ষিণে নোয়াখালী জেলার সোনাইমুড়ি উপজেলার চাষীরহাট ইউনিয়ন, দক্ষিণ-পূর্বে নোয়াখালী জেলার সেনবাগ উপজেলার ছাতারপাইয়া ইউনিয়ন এবং পূর্বে নাঙ্গলকোট উপজেলার জোড্ডা পশ্চিম ইউনিয়ন ও আদ্রা দক্ষিণ ইউনিয়ন অবস্থিত।
প্রশাসনিক কাঠামো
নাথেরপেটুয়া ইউনিয়ন মনোহরগঞ্জ উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম মনোহরগঞ্জ থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
যোগাযোগ ব্যবস্থা
নাথেরপেটুয়ায় সড়ক ও রেলপথ রয়েছে। নাথেরপেটুয়া বাসষ্ট্যাণ্ড থেকে সরাসরি ঢাকা, ও নোয়াখালীতে যাওয়া যায়। এছাড়া লাকসাম, কুমিল্লা ও নোয়াখালী জেলার সোনাইমুড়ি ভায়া পথে চট্টগ্রাম, সিলেটসহ দেশের গুরুত্বপূর্ণ সকল শহরের সাথে সড়ক যাতায়াত করা যায়।নাথেরপেটুয়া রেল ষ্টেশন থেকে রেলপথে ঢাকা, চট্টগ্রাম, সিলেট, নোয়াখালী, লাকসাম জংশন, কুমিল্লা, চাঁদপুরসহ অন্যান্য শহরে যাতায়াত করা যায়।নাথেরপেটুয়া থেকে আশপাশের গ্রাম ও বাজার সমূহে হোন্ডা,টেক্সি,সিএনজি, অটোরিক্সা, মিশুক ইত্যাদির মাধ্যমে উন্নত যোগাযোগ ব্যবস্থা রয়েছে।
পূর্ণচন্দ্র বাউরি
পূর্ণচন্দ্র বাউরি হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় ২০১১ সাল থেকে রঘুনাথপুর বিধানসভা কেন্দ্রের বিধায়ক হিসেবে দায়িত্ব পালন করছেন।
সজন প্রকাশ
সজন প্রকাশ (സാജൻ പ്രകാശ്‌) একজন ভারতীয় সাঁতারু। ২০১৫ সালে অনুষ্ঠিত ভারতের জাতীয় ক্রীড়া প্রতিযোগীতায় তিনি কেরালায় ৫০মিটার, ১০০ মিটার এবং ২০০ মিটার ফ্রি স্টাইল, বাটার ফ্লাই এবং রিলে সাঁতারে অংশ নেন। এই প্রতিযোগিতায় তিনি ৬ টি সোনা ও ৩ টি রৌপ্য পদক জেতেন। তাকে ভারতের মাইকেল ফেল্পস বলা হয়।
ক্যারিয়ার
২০০মিটার বাটারফ্লাই এবং ১৫০০মি. ফ্রি স্টাইল সাঁতারে তিনি জাতীয় রেকর্ড অর্জন করেছেন
ব্যক্তি জীবন
ইদুক্কিতে বেড়ে ওঠা সজন প্রকাশ বর্তমানে ব্যাংগালোরে ভারতীয় রেলওয়েতে কাজ করেন। তার মা শান্তিমল ছিলেন একজন প্রাক্তন ভারতীয় এথলেট, তিনি বেশ কিছু আন্তর্জাতিক প্রতিযোগিতায় অংশগ্রহণ করেছেন। সজন আন্নামালাই বিশ্ববিদ্যালয় থেকে ওপেন কোর্সের মাধ্যমে কম্পিউটার বিজ্ঞানে স্নাতক ডিগ্রি অর্জন করেছেন।
ঘিলাছড়ি ইউনিয়ন, রাজস্থলী
ঘিলাছড়ি বাংলাদেশের রাঙ্গামাটি জেলার অন্তর্গত রাজস্থলী উপজেলার একটি ইউনিয়ন।
আয়তন
ঘিলাছড়ি ইউনিয়নের আয়তন ১৮,৫৬০ একর (৭৫.১১ বর্গ কিলোমিটার)। এটি রাজস্থলী উপজেলার বৃহত্তম ইউনিয়ন।
জনসংখ্যা
২০১১ সালের পরিসংখ্যান অনুযায়ী ঘিলাছড়ি ইউনিয়নের লোকসংখ্যা ৮,২৩৪ জন। এর মধ্যে পুরুষ ৪,৪৩৫ জন এবং মহিলা ৩,৭৯৯ জন।
প্রশাসনিক কাঠামো
ঘিলাছড়ি ইউনিয়ন রাজস্থলী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রাজস্থলী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এ ইউনিয়নের গ্রামগুলো হল:
যোগাযোগ ব্যবস্থা
ঘিলাছড়ি ইউনিয়নে যোগাযোগের প্রধান সড়ক বাঙ্গালহালিয়া-রাজস্থলী সড়ক। প্রধান যোগাযোগ মাধ্যম সিএনজি চালিত অটোরিক্সা।
খাল ও নদী
ঘিলাছড়ি ইউনিয়নের পশ্চিম সীমান্ত দিয়ে প্রবাহিত হচ্ছে কাপ্তাই খাল।
হাট-বাজার
ঘিলাছড়ি ইউনিয়নের প্রধান হাট-বাজার হল রাজস্থলী বাজার।
বিপ্লবী সমাজতন্ত্রী দল
বিপ্লবী সমাজতন্ত্রী দল ভারতের একটি কমিউনিস্ট পার্টি। এই দলটি ১৯৪০ সালে অমূল্যচন্দ্র অধিকারী র উদ্যোগে দলের অধিকাংশ যুবকর্মী ও নেতাদের নিয়ে বিপ্লবী সমাজতন্ত্রী দল (R. S. P.) প্রতিষ্ঠিত হয়। দলটির সাধারণ সম্পাদক হলেন টি জে চন্দ্রচূড়ন। পশ্চিমবঙ্গ রাজ্যের বামফ্রন্ট পরিচালিত শাসনব্যবস্থায় বিপ্লবী সমাজতন্ত্রী দল শরিক হিসেবে দীর্ঘকাল অংশগ্রহণ করেছিল।
নেতৃবৃন্দ
এই দলের প্রতিষ্ঠাতা নেতাদের মধ্যে ছিলেন যোগেশচন্দ্র চট্টোপাধ্যায়, ত্রিদিব চৌধুরী, তারাপদ লাহিড়ী, কেশব প্রসাদ শর্মা প্রমুখ।
শাখা সংগঠন
দলটির যুব সংগঠনের নাম হল Revolutionary Youth Front এবং ছাত্র সংগঠনটি হল, All India Progressive Students' Union (AIPSU)
২০০৪ সালের সংসদীয় নির্বাচনে দলটি ১,৭১৭,২২৮ ভোট পেয়েছিল (০.৪%, ৩টি আসন) ।
ইম্যাজিন (জন লেননের গান)
"ইম্যাজিন" ইংরেজ সঙ্গীতশিল্পী জন লেনন কর্তৃক সঞ্চালিত একটি গান। এটি তার সঙ্গীত জীবনের সেরা বিক্রিত একক সঙ্গীত। এ গানের কথা শ্রোতাদের এমন একটি শান্তিপূর্ণ বিশ্বের কথা ভাবতে উৎসাহিত করে, যেখানে জাতি এবং ধর্মের কোনো সীমানা নেই। এবং বস্তুজগতের বিষয়াদি থেকে বিচ্ছিন্ন এক ধরনের মানবতার জীবনের ইঙ্গিত করে।
লেনন এবং ইয়োকো ওনো ফিল স্পেক্টর সহোযোগে একই নামের গান এবং অ্যালবাম প্রযোজনা করেন। মে, ১৯৭১ সালে ইংল্যান্ডে লেননের হোম স্টুডিও টাইটেনহার্স্ট পার্ক-এ রেকর্ডিং শুরু হয়েছিলো। তবে পরবর্তীতে জুলাই মাসে নিউ ইয়র্ক সিটির রেকর্ড প্ল্যান্টে চূড়ান্ত রেকর্ডিং গ্রহণ করা হয়।
রচনা এবং সংযোজন
thumb|left|300px|alt=Musical notation for the introduction to "Imagine", by John Lennon.|পিয়ানো উপস্থাপনার প্রথম দুই দন্ড
thumb|right|300px|alt=Musical notation for the main vocal melody to "Imagine", by John Lennon.|প্রধান সুরের চার দন্ড
চায়না গেট (চলচ্চিত্র)
চায়না গেট একটি ১৯৯৮ সালের বলিউড নির্মিত হিন্দি অ্যাকশন ধর্মী চলচ্চিত্র। এই চলচ্চিত্রের পরিচালক ছিলেন রাজকুমার সন্তোষী।
কাহিনী
কর্নেল কৃষ্ণকান্ত পুরী ভারতীয় সেনাবাহিনী র একজন বহিষ্কৃত অফিসার যিনি ভারত-চীন যুদ্ধ কালীন এক অসফল অপারেশনে নেতৃত্ব দিয়েছিলেন। তার কোর্ট মার্শাল হয়, নিজেকে নির্দোষ প্রমাণ করতে ব্যর্থ হয়ে হতাশ জীবন যাপন করছিলেন একাকী। তার ও তার বাকি সাথীদের ব্যার্থতার দায় নিজের ঘাড়ে নিয়ে একদিন আত্মহত্যা করতে মনস্থির করেন কিন্তু এসময় তার কাছে এসে সাহায্য চায় সন্ধ্যা নাম্নী এক তরুনী যার পিতাকে জাগিরা নামক এক দস্যু নির্মমভাবে হত্যা করেছে। দেবদুর্গ গ্রাম জাগিরার কবলে। সে সেখানকার অধিবাসীদের ওপর জোরজুলুম চালায়। সন্ধ্যার পিতা ফরেস্ট অফিসার সুন্দর রাজন এর বিরোধীতা করলে তাকে হত্যা করে জাগিরা। গ্রামের মানুষরা কোনো প্রতিবাদ কর‍তে সাহস পায়না। গ্রামের একমাত্র প্রতিবাদী মুখিয়াকেও হত্যা করে দস্যুরা। কর্নেল পুরী মনে করেন এই নতুন মিশন তাকে প্রতিষ্ঠা এনে দেবে ও মিথ্যা অপবাদের কলঙ্ক মুছতে সহায়ক হবে। তিনি তার দলের বাকি সাথীদের ডেকে আনেন নতুন অভিযানে যোগ দেওয়ার জন্যে। এদের মধ্যে রগচটা কর্নেল কৃষন পুরী, ব্লাড ক্যানসার আক্রান্ত মেজর গুরুং, মাতাল মেজর জন, ব্যবসায়ী মেজর কূলভূষন, মেজর সরফরাজ ও মৃত এক সাথীর পুত্র উদিত সমেত সকলেই এসে হাজির হয়। তারা দেবদুর্গ গ্রামে এলে জগিরার দলের সাথে প্রথম যুদ্ধে বোঝা যায় দু তিনজন বাদে প্রায় সকলেই যুদ্ধ করার মতো অবস্থায় নেই। তারা বয়েসের ভারে, রোগে ও অনভ্যাসে অসহায়। মেজর গুরুং তাদের আবার ট্রেনিং করার ব্যবস্থা করেন। গ্রামের সকল মানুষের সাথে তারা সুসম্পর্ক গড়ে তোলে, স্কুল প্রতিষ্ঠা করে। অসৎ পুলিশ অফিসার বারুদ তাদের গ্রেপ্তার করতে আসে গ্রামে গোলাগুলি চালানোর জন্যে। তার চক্রান্তে কৃষ্ণকান্ত ও তার দলবল জগীরার কবলে পড়লেও সন্ধ্যার সাহায্যে মুক্তি পায় এবং সরফরাজ তাড়া করে জগীরাকে ধরে ফেলে। ইনস্পেকটর বারুদের সাহায্যে জগীরা আবার ছাড়া পায় এবং সরফরাজকে অসহায় অবস্থায় পেয়ে হত্যা করে। এই খবর পেয়ে কৃষ্ণকান্ত ও বাকি সাথীরা বারুদকে হত্যা করেন ও সকলে মিলে জগীরার দলকে আক্রমণ করেন। শেষ যুদ্ধে সাথীদের অনেকেই মারা যান। জগীরাকে তার নিজের ঘাঁটিতেই খুন করেন গুরুং, কর্নেল কৃষ্ণকান্ত, কৃষন পুরী ও উদিত। এই ঘটনায় গোটা দেবদুর্গ আতংকমুক্ত হয় ও রাজ্যপাল (যিনি অতীতে সেনাকর্তা হিসেবে, কৃষ্ণকান্ত ও সহ অফিসারদের বরখাস্ত করেছিলেন) জীবিত সেনাদের পুরষ্কৃত করেন ও হৃত সম্মান ফিরিয়ে দেন।
বুধের অবক্ষয়িত অভিঘাত খাদ
বুধ গ্রহের অবক্ষয়িত অভিঘাত খাদগুলি হল গ্রস্থ উপত্যকা ও বলিত শৈরশিরার মতো ভূগাঠনিক বৈশিষ্ট্য। উত্থান বা সর্বব্যাপী সংকোচনের মতো ভূগাঠনিক প্রক্রিয়ার ফলে জাত সংকোচন ও প্রসারণশীল শক্তিগুলির দ্বারা এই সকল বৈশিষ্ট্যগুলির উৎপত্তি ঘটেছিল। গ্রস্থ উপত্যকা ও বলিত শৈরশিরার যে সমন্বয় বুধের অবক্ষয়িত অভিঘাত খাদগুলির মধ্যে দেখা যায়, তা অন্য কোনও শিলাময় গ্রহে পর্যবেক্ষিত হয়নি।
আবিষ্কার
মেসেঞ্জার মহাকাশযান বুধের উদ্দেশ্যে প্রেরণের আগে বুধের ভূগাঠনিক বৈশিষ্ট্যগুলি পুঙ্খানুপুঙ্খভাবে পর্যবেক্ষণের সুযোগ পাওয়া যায়নি। ২০০৯ সালে মেসেঞ্জার গ্রহটির পৃষ্ঠভাগের ৯৮ শতাংশ এলাকার মানচিত্র প্রস্তুত করে।  ২০১৩ সালের মধ্যেই মেসেঞ্জার বুধ-পৃষ্ঠের ১০০ শতাংশ এলাকার মানচিত্র প্রস্তুত করে ফেলে। মেসেঞ্জার মহাকাশযানে স্থাপিত মারকিউরি ডুয়েল ইমেজিং সিস্টেম ক্যামেরাগুলি এবং মারকিউরি লেজার অল্টিমিটার যন্ত্রটির মাধ্যমে গবেষকেরা বুধের ভূগাঠনিক বৈশিষ্ট্যগুলিকে বিশ্লেষণ করার জন্য গ্রহটির পৃষ্ঠভাগের উচ্চ-রেজোলিউশন সম্পন্ন ছবি গ্রহণ করতে সক্ষম হন।
অবক্ষয়িত অভিঘাত খাদ
অবক্ষয়িত অভিঘাত খাদগুলি হল অগ্ন্যুৎপাত-সঞ্জাত পদার্থ দ্বারা পরিপূর্ণ অভিঘাত খাদ। চাঁদ, মঙ্গল ও বুধের পৃষ্ঠভাগে অবক্ষয়িত অভিঘাত খাদ পর্যবেক্ষিত হয়েছে। সম্ভবত শুক্রেও এই জাতীয় খাদের অস্তিত্ব আছে। বুধ গ্রহে অবক্ষয়িত অভিঘাত খাদগুলি পাওয়া যায় প্রধানত গ্রহটির উত্তর গোলার্ধের মসৃণ সমতল এলাকায়। বুধ গ্রহে তিন ধরনের অবক্ষয়িত অভিঘাত খাদ দেখা যায়। প্রথম শ্রেণির অবক্ষয়িত অভিঘাত খাদগুলিতে একটি বলিত শৈরশিরা একটি বলয় গঠন করে। দ্বিতীয় শ্রেণির খাদগুলির অভ্যন্তরে একটি বলিত শৈলশিরা ও গ্রস্থ উপত্যকা থাকে। তৃতীয় শ্রণির খাদগুলির বলিত শৈলশিরার বলয়ের হয় অস্তিত্বই থাকে না, অথবা তা পর্যবেক্ষণ করা যায় না; পরিবর্তে এই ধরনের খাদের সীমান্তবর্তী এলাকায় গ্রস্থ উপত্যকার একটি বলয় থাকে।
গ্রস্থ উপত্যকা
গ্রস্থ উপত্যকা হল স্বাভাবিক চ্যুতির সঙ্গে সম্পর্কযুক্ত একটি ভূগাঠনিক বৈশিষ্ট্য। ভূপৃষ্ঠের একাংশ উত্থিত ও অপর অংশ অবনমিত হয়ে একটি চাপের সৃষ্টি হয়। মনে করা হয় যে, প্রসারণশীল শক্তিগুলির প্রভাবে ভূপৃষ্ঠের উত্থান এবং অগ্ন্যুৎপাত-সঞ্জাত পদার্থ খাদটিতে ভর্তি হওয়ার সময় সংকোচনের ফলে গ্রস্থ উপত্যকাগুলির উদ্ভব ঘটেছিল। অভিঘাত খাদটির গঠনের সময় অবথা সেটির মধ্যে আগ্নেয় পদার্থ সঞ্চিত হওয়ার সময় সমস্থিতিক প্রতিক্ষেপের মাধ্যমে এই উত্থান সম্ভব হয়।   আগ্নেয় পদার্থ শীতল হয়ে সংকুচিত হয় এবং এই শীতলায়নের দলে প্রসারণশীল টানের সৃষ্টি হয়। গ্রস্থ উপত্যকার অভিমুখ নির্ধারিত হয় গঠনকালীন টানের ভিত্তিতে। ব্যাসার্ধীয় গ্রস্থ উপত্যকা গঠিত হয় যখন অববাহিকা-পরিধিগত টান সর্বাধিক প্রসারণশীল হয়। ব্যাসার্ধীয় টান সর্বাধিক প্রসারণশীল হলে পরিধিগত গ্রস্থ উপত্যকা গঠিত হয়। ব্যাসার্ধীয় টান ও পরিধিগত টান সমান হলে বহুভূজাকার নকশার গ্রস্থ উপত্যকা গঠিত হয়।
বলিত শৈলশিরা
ভূত্বকের যে অংশটি উত্থিত হয় সেখানকার ভূগাঠনিক বৈশিষ্ট্য হল বলিত শৈলশিরা। এই শৈলশিরাগুলি সংকোচনশীল চাপের সঙ্গে সম্পর্কযুক্ত। বুধ গ্রহের অভ্যন্তরভাগ শীতল ও সংকুচিত হচ্ছে। এই সংকোচনের ফলে গ্রহ জুড়ে সংকোচনশীল চাপের সৃষ্টি হয়। মনে করা হয়, বুধ গ্রহে শীতলায়ন ছাড়াও বলিত শৈলশিরাগুলি এসেছে আগ্নেয় সমভূমির উপরিতলে স্তুপীকৃত পদার্থ থেকে। সমভূমিগুলির উপরে আগ্নেয় পদার্থ সঞ্চিত হলে অশ্মমণ্ডল স্ফীত হয়ে সংকোচনশীল চাপের উদ্ভব ঘটিয়ে থাকবে।
সময়গত সম্পর্ক
যে ঘটনার মাধ্যমে অবক্ষয়িত অভিঘাত খাদগুলির উদ্ভব ঘটেছিল তার ক্রমপরম্পরা নির্ধারণের জন্য বিজ্ঞানীরা পরস্পর-ছেদী সম্পর্কগুলি ব্যবহার করেছেন। খুব সম্ভবত বুধপৃষ্ঠে একটি সংঘর্ষের ঘটনা ঘটেছিল। তারপর আগ্নেয় পদার্থের বন্যা বয়ে যায় গ্রহটির পৃষ্ঠভাগে এবং তা অভিঘাত খাদটিকে ভরিয়ে দেয়। এরপর গ্রস্থ উপত্যকা ও বলিত শৈলশিরার উদ্ভব ঘটে। গ্রস্থ উপত্যকাগুলি যখন সবই বলিত শৈলশিরার ভিতরে অবস্থান করছে, সেক্ষেত্রে মনে করা হয় এগুলি বলিত শৈলশিরার পরে উদ্ভূত হয়েছিল। যদি কোনও গ্রস্থ উপত্যকাকে একটি শৈলশিরা কেটে প্রসারিত হতে দেখা যায় এবং সেটিকে পরিবর্তিত মনে হয়, সেক্ষেত্রে মনে করা হয় যে গ্রস্থ উপত্যকাটি প্রাচীনতর এবং তা শৈলশিরার পূর্বেই গঠিত হয়েছিল।
গুরুত্ব
অবক্ষয়িত অভিঘাত খাদের মধ্যে গ্রস্থ উপত্যকা ও বলিত শৈলশিরার উপস্থিতি বুধ গ্রহের একটি স্বতন্ত্র বৈশিষ্ট্য। যে ভূগাঠনিক প্রক্রিয়ার ফলে এই গ্রস্থ উপত্যকা ও বলিত শৈলশিরাগুলি গঠিত হয় তা-ই এই সমন্বয়ের কারণ। দ্রুত পুঞ্জীভূত লাভা স্রোতের থেকে এই গ্রস্থ উপত্যকা ও বলিত শৈলশিরাগুলি উদ্ভূত হয়। গ্রহটি যখন আভ্যন্তরীণ শীতলায়নের ফলে সর্বব্যাপী সংকোচনের স্তরের মধ্যে দিয়ে যাচ্ছিল সেই সময় এও লাভা স্রোত অভিঘাত খাদের মধ্যে শীতল হয়। চাঁদ বা মঙ্গল গ্রহের মতো মহাজাগতিক বস্তুগুলিতে অভিঘাত খাদের মধ্যে ভূগাঠনিক বৈশিষ্ট্যের সন্ধান পাওয়া যায় না। এর কারণ সম্ভবত চাঁদ বা মঙ্গলে আগ্নেয় পদার্থ পুঞ্জীভূত হওয়ার হার বুধের তুলনায় ধীরতর।
স্বপন বাউরি
স্বপন বাউরি হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় ২০১১ সাল থেকে শালতোড়া বিধানসভা কেন্দ্রের বিধায়ক হিসেবে দায়িত্ব পালন করছেন।
সেলজুক সাম্রাজ্য
সেলজুক (বা মহান সেলজুক সাম্রাজ্য অথবা সেল্ডজুক কখনো সেলজুক তুর্ক; তুর্কী ভাষায়: Selçuklular; ফার্সি ভাষায়: سلجوقيان সেলজুকাইন; আরবি ভাষায়: سلجوق সালজুক বা السلاجقة আল-সালাজিকা) সুন্নী মুসলমান সাম্রাজ্য যারা ১০ শতক থেকে ১৪ শতক পর্যন্ত মধ্য এশিয়া এবং মধ্য প্রাচ্য শাসন করেছেন। এই মহান সাম্রাজ্যের স্থপতি সুলতান তুঘরিল বেগ । তিনি জাতিতে অঘুজ তুর্কি ছিলেন।  সুলতান মালিক বেগ এর শাসনকালে এই সাম্রাজ্য অর্ধ-পৃথিবী পর্যন্ত বিস্তৃত ছিলো। এর পরবর্তীতে এই সাম্রাজ্য ভেঙ্গে ছোট ছোট আমিরাতে পরিণত হয়। এবং পরবর্তীতে মোঘল সাম্রাজ্য এই সাম্রাজ্যের উত্তরসূরি।
সৌদি আরব-সেনেগাল সম্পর্ক
সৌদি আরব-সেনেগাল সম্পর্ক দ্বারা সৌদি আরব অধিরাজ্য এবং সেনেগাল প্রজাতন্ত্রের মধ্যকার সাম্প্রতিক ও ঐতিহাসিক সম্পর্ককে বোঝানো হয়ে থাকে। সৌদি আরবের দূতাবাস যেখানে ডাকারে অবস্থিত, সেখানে সেনেগালের দূতাবাস রিয়াদে এবং বাণিজ্যদূতাবাস জেদ্দায় অবস্থিত। উভয় দেশ সুন্নি মুসলিম ধর্মাবলম্বী হওয়ায়, সৌদি আরব ও সেনেগালের মধ্যে পারস্পরিক সম্পর্ক খুবই জোরদার। উভয় দেশ সাম্প্রতিককালে কূটনৈতিক বিষয়সমূহে একে অপরকে সমর্থন দিচ্ছে।
ইয়েমেনী গৃহ যুদ্ধ
ইয়েমেনী গৃহ যুদ্ধের শুরু থেকেই সেনেগাল, হৌথিস, ইয়েমেনের স্বদেশী একটি শিয়া বিদ্রোহী দলের বিরুদ্ধে সৌদি-পরিচালিত জোটের হয়ে লড়ছে। সেনেগাল ২,১০০-রো অধিক সৈন্য সৌদি আরবে প্রেরণ করেছে, এবং দক্ষিণ সৌদি আরবে হৌথি বিদ্রোহীদের বিরুদ্ধে যুদ্ধে একে অপরকে সহায়তা করছে।
ইরান
ইরানের সাথে পারস্পরিক সম্পর্ক জোরদার হলেও, দেশটিতে ইরানের প্রভাব নিয়ে সেনেগাল সতর্ক। ফলে, সৌদি আরব আফ্রিকার দেশসমূহে ইরানীয় প্রভাব কমাতে প্রচেষ্টা চালাচ্ছে।
কাতারের কূটনৈতিক সংকট
কাতারের সাথে সম্পর্ক বিচ্ছিন্ন না করলেও, সৌদিআরব এবং কাতারের মধ্যে কূটনৈতিক সংকট শুরু হওয়ার সময় থেকেই কাতারের সাথে সম্পর্ক কমিয়ে সেনেগাল সৌদি আরবকে সমর্থন দিচ্ছে। যাইহোক, সেনেগাল পরবর্তীতে আবার কাতারে তার রাষ্ট্রদূতকে পূনর্বহাল করে, যাতে উপসাগরীয় এই আরব দেশ দুটিতে দুশ্চিন্তা কাটিয়ে সম্পরক উন্নয়ন করা যায়।
ইম্যাজিন (দ্ব্যর্থতা নিরসন)
ইম্যাজিন আরও উল্লেখ করতে পারে:
সিরিয়ার অর্থনীতি
২০১১ সালের মার্চ মাসে শুরু হওয়া সিরিয়া যুদ্ধের শুরু থেকেই সিরিয়ার অর্থনৈতিক অবস্থা অশান্ত এবং যথেষ্ট অবনতি হয়েছে।
স্বাধীনতার পর
১৯৪৬ সালে সিরিয়া স্বাধীন হওয়ার পর থেকে অর্থনীতিতে ব্যাপক কাঠামোগত পরিবর্তন হয়েছে। যদিও দ্বিতীয় বিশ্বযুদ্ধের সময় মিত্রবাহিনীর উপস্থিতি কৃষি, টেক্সটাইল এবং স্থানীয়ভাবে উৎপাদিত অন্যান্য পণ্যের বাজার সরবরাহ করে বাণিজ্যকে উদ্দীপিত করেছিল, সিরিয়ায় অর্থনৈতিক সমৃদ্ধি উন্নীত করার জন্য অবকাঠামো এবং সংস্থান উভয়েরই অভাব ছিল। কৃষি দেশের অর্থনীতিকে নিয়ন্ত্রণ করে এবং শিল্প সম্প্রসারণের গতি নির্ধারণ করে কারণ বৃহৎ জমির মালিকরা কৃষি রপ্তানি থেকে মুনাফাকে কৃষি শিল্প এবং সংশ্লিষ্ট শহুরে উদ্যোগগুলিতে প্রেরণ করে। সিরিয়ার প্রধানত গ্রামীণ জনসংখ্যা, জমির মেয়াদ এবং ভাগ করে নেওয়ার ব্যবস্থার অধীনে কাজ করে, ৫০ এর দশকের কৃষিগতভাবে প্ররোচিত অর্থনৈতিক প্রবৃদ্ধি থেকে কিছু সুবিধা লাভ করেছিল। তবে, মিশরের সাথে সিরিয়ার মিলন (১৯৫৮-১৯৬১) এবং ৬০ এর দশকে দেশের প্রধান রাজনৈতিক শক্তি হিসাবে বাথ পার্টির উত্থান সিরিয়ার অর্থনৈতিক অভিমুখীতা এবং উন্নয়ন কৌশলকে পরিবর্তন করে।
১৯৬০-১৯৭০: রাষ্ট্র-নেতৃত্বাধীন উন্নয়ন
1960-এর দশকের মাঝামাঝি সময়ে, সরকারি পৃষ্ঠপোষকতায় ভূমি সংস্কার এবং প্রধান শিল্পের জাতীয়করণ এবং বিদেশী বিনিয়োগ সিরিয়ার অর্থনৈতিক নীতির নতুন সমাজতান্ত্রিক দিকনির্দেশকে নিশ্চিত করেছিল। কেন্দ্রীভূত পরিকল্পনা গ্রহণ এবং কঠোরভাবে বাণিজ্যিক লেনদেন নিয়ন্ত্রণ করে রাষ্ট্র অর্থনৈতিক সিদ্ধান্ত গ্রহণের উপর বৃহত্তর নিয়ন্ত্রণ গ্রহণ করায়, সিরিয়া দক্ষ কর্মী, প্রশাসক এবং তাদের মূলধনের যথেষ্ট ক্ষতির সম্মুখীন হয়েছে। রাজনৈতিক উত্থান-পতন সত্ত্বেও, যা জমির মালিক, বণিক এবং শিল্পপতিদের আস্থাকে ক্ষুণ্ন করেছিল, রাজ্যটি সফলভাবে শিল্প, কৃষি এবং অবকাঠামো সম্প্রসারণের জন্য বড় আকারের উন্নয়ন প্রকল্প বাস্তবায়ন করেছিল।
৭০ এর দশকে, সিরিয়া উচ্চ হারে অর্থনৈতিক প্রবৃদ্ধি অর্জন করেছিল। 1973 থেকে 1974 সাল পর্যন্ত বিশ্ব তেলের দামের নাটকীয় বৃদ্ধির ফলে দেশীয় শোধনাগার থেকে উৎপাদন বৃদ্ধি পায়। অধিকন্তু, কৃষি ও তেল রপ্তানির উচ্চ মূল্য, সেইসাথে রাষ্ট্রের সীমিত অর্থনৈতিক উদারীকরণ নীতি প্রবৃদ্ধিকে উৎসাহিত করেছে। এছাড়াও, তেল সমৃদ্ধ আরব রাজ্যে কাজ করা সিরিয়ানদের কাছ থেকে বর্ধিত রেমিট্যান্স এবং আরব ও অন্যান্য বৈদেশিক সাহায্যের উচ্চ স্তরের দ্বারা সিরিয়ার অর্থনৈতিক উচ্ছ্বাস আরও বৃদ্ধি পেয়েছে। দশকের শেষের দিকে, সিরিয়ার অর্থনীতি তার ঐতিহ্যবাহী কৃষিভিত্তিক ভিত্তি থেকে পরিসেবা, শিল্প এবং বাণিজ্যিক খাত দ্বারা আধিপত্যশীল অর্থনীতিতে স্থানান্তরিত হয়েছিল। সেচ, বিদ্যুৎ, পানি, সড়ক নির্মাণ প্রকল্প এবং গ্রামীণ এলাকায় স্বাস্থ্য সেবা ও শিক্ষার সম্প্রসারণের জন্য ব্যাপক ব্যয় সমৃদ্ধিতে অবদান রাখে। যাইহোক, বাজেট এবং বাণিজ্য উভয় ক্ষেত্রেই ক্রমবর্ধমান ঘাটতি পূরণের জন্য অর্থনীতি বিদেশী সাহায্য এবং অনুদানের উপর নির্ভরশীল ছিল। সিরিয়া, আরব-ইসরায়েল সংঘাতে একটি ফ্রন্ট-লাইন রাষ্ট্র হিসাবে, মধ্যপ্রাচ্যের রাজনীতির অস্থিরতার জন্যও ঝুঁকিপূর্ণ ছিল, ক্রমবর্ধমান প্রতিরক্ষা ব্যয়কে সমর্থন করার জন্য আরব সাহায্য স্থানান্তর এবং সোভিয়েত সহায়তার উপর নির্ভর করে।
১৯৮০: সংকট এবং কঠোরতা
১৯৮০-এর দশকের মাঝামাঝি সময়ে, দেশের অর্থনৈতিক জলবায়ু সমৃদ্ধি থেকে কৃপণতায় স্থানান্তরিত হয়েছিল। বিশ্ব তেলের দাম দ্রুত পতন, কম রপ্তানি আয়, খরা কৃষি উৎপাদনকে প্রভাবিত করে এবং শ্রমিকদের রেমিটেন্স হ্রাসের ফলে সিরিয়ার অর্থনৈতিক বুম ভেঙে পড়ে। এছাড়াও, তেল-উৎপাদনকারী রাষ্ট্রগুলিতে অর্থনৈতিক ছাঁটাই এবং ইরান-ইরাক যুদ্ধে ইরানের প্রতি সিরিয়ার সমর্থনের কারণে আরব সাহায্যের মাত্রা হ্রাস পেয়েছে। ১৯৮২ থেকে ১৯৮৯ সালের মধ্যে প্রকৃত মাথাপিছু জিডিপি ২২% কমেছে। অর্থনীতি পুনরুদ্ধার করার জন্য, সরকার দ্রুত ব্যয় হ্রাস করেছে, আমদানি কমিয়েছে, আরও বেসরকারী খাত এবং বিদেশী বিনিয়োগকে উত্সাহিত করেছে এবং চোরাকারবারি এবং কালো-বাজারে অর্থ পরিবর্তনকারীদের বিরুদ্ধে একটি দুর্নীতিবিরোধী অভিযান শুরু করেছে। যাইহোক, ব্যাপক প্রতিরক্ষা ব্যয় উত্পাদনশীল বিনিয়োগ থেকে সংস্থানগুলিকে বিমুখ করে চলেছে।
সিলেট-৯
সিলেট-৯ আসন ছিল বাংলাদেশের জাতীয় সংসদের নির্বাচনী এলাকার একটি। এটি সিলেট জেলায় অবস্থিত জাতীয় সংসদের আসন ছিল।
ইতিহাস
সিলেট-৯ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
সিরিয়ার অর্থনীতি
১৯৯০-২০০০: উদারীকরণ এবং বেসরকারীকরণ
১৯৯৯ সালে, আসাদ সরকার অর্থনৈতিক সংস্কারের একটি সিরিজ চালু করে, যদিও অর্থনীতি অত্যন্ত নিয়ন্ত্রিত ছিল। সিরিয়ার অর্থনীতি ৯০ এর দশকে এবং ২০০০ এর দশকে শক্তিশালী প্রবৃদ্ধি অনুভব করে। ২০১০ সালে সিরিয়ার মাথাপিছু জিডিপি ছিল US$4,058। সিরিয়ার গৃহযুদ্ধের কারণে 2012 সালের পর কোনো প্রামাণিক জিডিপি ডেটা উপলব্ধ নেই।
গৃহযুদ্ধের আগে, সিরিয়ার অর্থনীতির দুটি প্রধান স্তম্ভ ছিল কৃষি এবং তেল, যা একসাথে জিডিপির প্রায় অর্ধেক ছিল। উদাহরণস্বরূপ, কৃষি জিডিপির প্রায় 26% এবং মোট শ্রমশক্তির ২৫% নিযুক্ত করে। যাইহোক, খারাপ জলবায়ু পরিস্থিতি এবং তীব্র খরা কৃষি খাতকে খারাপভাবে প্রভাবিত করেছে, অর্থনীতিতে এর অংশ ২০০৮ সালের জিডিপির প্রায় ১৭% কমিয়েছে, যা ২০০৭ সালে ২০.৪% থেকে কম হয়েছে, কেন্দ্রীয় পরিসংখ্যান ব্যুরোর প্রাথমিক তথ্য অনুসারে। অন্যদিকে, উচ্চতর অপরিশোধিত তেলের দাম তেলের উৎপাদন হ্রাসকে প্রতিরোধ করে এবং উচ্চ বাজেট ও রপ্তানি প্রাপ্তির দিকে পরিচালিত করে।
২০১১-বর্তমান: সিরিয়ার গৃহযুদ্ধ
সিরিয়ার গৃহযুদ্ধের প্রাদুর্ভাবের পর থেকে সিরিয়ার অর্থনীতি ব্যাপক অর্থনৈতিক নিষেধাজ্ঞার দ্বারা ক্ষতিগ্রস্ত হয়েছে আরব লীগের সাথে বাণিজ্য সীমিত করে, অস্ট্রেলিয়া, কানাডা, ইউরোপীয় ইউনিয়ন, (পাশাপাশি ইউরোপীয় দেশ আলবেনিয়া, আইসল্যান্ড, লিচেনস্টাইন, মলদোভা, মন্টিনিগ্রো, উত্তর মেসিডোনিয়া, নরওয়ে, সার্বিয়া, এবং সুইজারল্যান্ড) ] জর্জিয়া, জাপান, দক্ষিণ কোরিয়া, তাইওয়ান, তুরস্ক, এবং মার্কিন যুক্তরাষ্ট্র। ২০২০ সালের জুনে কার্যকর হওয়া মার্কিন সিজার সিরিয়া নাগরিক সুরক্ষা আইন দ্বারা সিরিয়ার বিরুদ্ধে নিষেধাজ্ঞা আরও বাড়ানো হয়েছিল।
গৃহযুদ্ধের সাথে জড়িত নিষেধাজ্ঞা, ধ্বংস এবং স্থানচ্যুতি সিরিয়ার অর্থনীতিকে ধ্বংস করেছে। ২০১৩ সালের শেষ নাগাদ, জাতিসংঘ সিরিয়ার গৃহযুদ্ধ থেকে মোট অর্থনৈতিক ক্ষতির পরিমাণ অনুমান করেছে $১৪৩ বিলিয়ন 2015 সালের শেষ নাগাদ সিরিয়ার গৃহযুদ্ধ থেকে মোট অর্থনৈতিক ক্ষতি হয়েছিল $২৩৭ বিলিয়ন। পশ্চিম এশিয়ার জন্য জাতিসংঘের অর্থনৈতিক ও সামাজিক কমিশনের মতে, সিরিয়ার বিরোধীদের নাসিব সীমান্ত ক্রসিং দখলের ফলে সরকারকে আরও $৫০০-$৭০০ বিলিয়ন খরচ করতে হয়েছে। 2018 সালে, বিশ্বব্যাংক অনুমান করেছে যে সিরিয়ার আবাসন স্টকের প্রায় এক-তৃতীয়াংশ এবং এর অর্ধেক স্বাস্থ্য ও শিক্ষা সুবিধা সংঘাতের কারণে ধ্বংস হয়ে গেছে। বিশ্বব্যাংকের মতে, ২০১১ থেকে ২০১৬ সালে সংঘাতের কারণে জিডিপিতে মোট $২২৬ বিলিয়ন ক্ষতি হয়েছে।
সিরিয়ার অর্থনীতি সংঘাত-সম্পর্কিত হাইপারইনফ্লেশনে ভুগছে। সিরিয়ার বার্ষিক মুদ্রাস্ফীতির হার বিশ্বের সর্বোচ্চ। জাতীয় মুদ্রা, সিরিয়ান পাউন্ড, মার্কিন ডলারের বিপরীতে 2020-এর মাঝামাঝি সময়ে পড়েছিল। পাউন্ড, যা ২০১১ সালের অভ্যুত্থানের আগে ডলারের কাছে ৪৭ পাউন্ডে লেনদেন করেছিল, ডলারের কাছে ৩০০০-এর উপরে নিমজ্জিত হয়েছিল। মৌলিক পণ্যের দাম আকাশচুম্বী হয়েছে এবং কিছু প্রধান জিনিস বাজার থেকে অদৃশ্য হয়ে গেছে কারণ বণিক এবং জনসাধারণ জীবনযাত্রার ক্রমবর্ধমান ব্যয়ের সাথে তাল মিলিয়ে চলার জন্য সংগ্রাম করছে।
সমীরণ দেওয়ান
সমীরণ দেওয়ান (জন্ম:৩১ মার্চ ১৯৫৭) রাজনীতিবিদ খাগড়াছড়ি পার্বত্য জেলা। সাবেক প্রতিমন্ত্রী (টাস্কফোর্স) এবং প্রথম নির্বাচিত চেয়ারম্যান (খাগড়াছড়ি পার্বত্য জেলা পরিষদ) । বর্তমানে তিনি বাংলাদেশ জাতীয়তাবাদী দল এর কেন্দ্রীয় জাতীয় নির্বাহী কমিটির সদস্য হিসেবে আছেন।
রোহন গাভাস্কার
রোহান গাভস্কার (ইংরেজি: Rohan Sunil Gavaskar) (জন্ম ২০ফেব্রুয়ারি ১৯৭৬) ভারতীয় জাতীয় ক্রিকেট দলের একজন সদস্য। তিনি ১১টি একদিনের আন্তর্জাতিক ক্রিকেট ম্যাচ খেলেছেন। তিনি একাধারে বোলিং ও ব্যাটিংয়ে পারদর্শী। তিনি ভারতের কিংবদন্তি ক্রিকেটার সুনীল গাভস্কার এর সন্তান। তিনি ঘরোয়া ক্রিকেটে ভারতের বেঙ্গল প্রদেশের হয়ে খেলেন।
যুক্তরাষ্ট্রের ভূতত্ত্ব জরিপ
যুক্তরাষ্ট্রের ভূতাত্ত্বিক জরিপ (ইউএসজিএস, পূর্বে ভূতাত্ত্বিক জরিপ) মার্কিন যুক্তরাষ্ট্রের একটি বৈজ্ঞানিক সংস্থা। ইউএসজিএস এর বিজ্ঞানীরা মার্কিন যুক্তরাষ্ট্রের প্রাকৃতিক ভূদৃসশ্য, প্রাকৃতিক সম্পদ এবং প্রাকৃতিক বিপদগুলো অধ্যয়ন করে। এ সংস্থার জীববিজ্ঞান, ভূগোল, ভূতত্ত্ব, এবং জলবিদ্যা বিষয়ে চারটি প্রধান নীতি রয়েছে। ইউএসজিএস একটি গবেষণা সংস্থা যার কোন নিয়ন্ত্রক দায়িত্ব নেই।
ইউএসজিএস মার্কিন যুক্তরাষ্ট্রের অভ্যন্তরীণ বিভাগের ব্যুরো; এটা উক্ত বিভাগের একমাত্র বৈজ্ঞানিক সংস্থা। ইউএসজিএস প্রায় ৮৬৭০ জনকে নিয়োগ দেয় এবং এটির সদর দফতর ভার্জিনিয়ার রিস্টনে অবস্থিত। ইউএসজিএস এর  লেনউড, কলোরাডো, ডেনভার ফেডারেল সেন্টারে এবং ক্যালিফোর্নিয়ার মেনলো পার্কেও প্রধান কার্যালয় রয়েছে।
আগস্ট ১৯৯৭ থেকে ইউএসজিএস এর নীতিমালা হল "পরিবর্তনশীল বিশ্বের জন্য বিজ্ঞান"। সংস্থাটির শততম বার্ষিকী উপলক্ষে গৃহীত আগের স্লোগানটি ছিল "জনকল্যানের জন্য ভূতত্ত্ব বিজ্ঞান" ।
প্রোগ্রাম
থাম্ব|ইউএসজিএস সদর দপ্তর রিস্টন, ভার্জিনিয়া [[চিত্র:USGS_Station.JPG|থাম্ব| মার্কিন যুক্তরাষ্ট্রে ডাবলিনের কাছে ও'শঘনেসি বাঁধের নিচের সাইটিটো নদীর উপর ইউএসজিএস গেজিং স্টেশন 03221000 ]] থাম্ব|ভূমিকম্প অ্যানিমেশন ১৬ মে ২০১০ থেকে ২২ মে ২০১০ পর্যন্ত থাম্ব|২৩ এপ্রিল ২০১০ থেকে ২3 মে ২০১০ পর্যন্ত বিশ্বব্যাপী সাম্প্রতিক ভূমিকম্প ২০১২ সাল থেকে, ইউএসজিএস এর মূল লক্ষ্য হল ছয়টি প্রাসঙ্গিক "মিশন এরিয়ায়", (১) জলবায়ু ও ভূমি ব্যবহার পরিবর্তন, (২) কোর সায়েন্স সিস্টেম, (৩) ইকোসিস্টেমস, (৪) শক্তি এবং খনিজ পদার্থ এবং পরিবেশগত স্বাস্থ্য, (৫) প্রাকৃতিক বিপদ, এবং (৬) জল। ডিসেম্বরে ২০১২ সালে ইউএসজিএস শক্তি ও খনিজসম্পদ এবং এনভায়রনমেন্টাল হেলথ মিশন এরিয়াকে আলাদা আলদা মিশন এরিয়া হিসেবে বিভক্ত করে যার ফলে এরিয়ার সংখ্যা হয় ৭, নতুন ২ টি এলাকা হল : শক্তি ও খনিজ পদার্থ এবং পরিবেশগত স্বাস্থ্য । প্রশাসনিকভাবে, এটি একটি সদর দপ্তর এবং ছয়টি আঞ্চলিক ইউনিটের মধ্যে বিভক্ত করা হয়। অন্যান্য প্রোগ্রামগুলো হল :
টপোগ্রাফিক মানচিত্র
থাম্ব|ইউএসজিএসের প্রথম দশক থেকে নিউ ইয়র্ক রাজ্যের অ্যাডিরনড্যাক্সের মাউন্ট মার্সি অঞ্চলের ১৮৯২ সালের ১৫-মিনিটের মানচিত্র (বা টপোগ্রাফিক শিট ) ইউএসজিএস একাধিক জাতীয় টপোগ্রাফিক মানচিত্র সিরিজ তৈরি করে যা স্কেল এবং ব্যাপ্তিতে ভিন্ন হয়। এর মধ্যে বৃহত্তম স্কেল এবং পরিমাণ উভয় দিক থেকেই) এবং সর্বাধিক পরিচিত টপোগ্রাফিক সিরিজটি হ'ল ৭.৫-মিনিট, ১ঃ২৪০০০ স্কেল, "কুয়াড্রাঙ্গেল" যা মার্কিন যুক্তরাষ্ট্রের প্রায় অনন্য এক অ-মেট্রিক স্কেল। এই মানচিত্রগুলোর প্রত্যেকটি ৭.৫ মিনিটের ব্যবধানে অঙ্কিত দুটি রেখাংশ এবং দুটি দ্রাঘিমাংশ রেখা দ্বারা বিস্তৃত অঞ্চল ধারণ করে । এই সিরিজের প্রায় ৫৭,০০০ পৃথক মানচিত্র মিলে ৪৮ টি সংযুক্ত রাজ্য, হাওয়াই, মার্কিন যুক্তরাষ্ট্রের দখলে থাকা অঞ্চল, এবং অ্যাংকারিজ,ফেয়ারব্যাঙ্কস এর নিকটে আলাস্কার এলাকাসমূহকে ধারণ করে । দ্রাঘিমার অভিসরনের কারণে প্রতিটি মানচিত্রে ধারণকৃত অঞ্চলের পরিমান তার প্রতিনিধিত্বমূলক অক্ষাংশের সাথে পরিবর্তিত হয়। নিম্ন অক্ষাংশে, ৩০° উত্তরের নিকটে, ৭.৫-মিনিটের "কুয়াড্রাঙ্গেল" প্রায়   এলাকা ধারণ করে । ৪৯ ° উত্তর অক্ষাংশে, সেই আকারের "কুয়াড্রাঙ্গেলে"  প্রায়   এলাকা রয়েছে। একটি অনন্য অ-মেট্রিক ম্যাপ স্কেল হিসাবে, ১: ২,০০০ স্কেলের মানচিত্রের অবস্থান প্লট করার জন্য স্বাভাবিকভাবেই একটি পৃথক এবং বিশেষায়িত রমর স্কেল প্রয়োজন। সাম্প্রতিক বছরগুলোতে, বাজেটের সীমাবদ্ধতাগুলো ইউএসজিএসকে তার টপোগ্রাফিক মানচিত্রের সিরিজটি হালনাগাদকরনে বেসামরিক স্বেচ্ছাসেবীদের অনুদানের উপর নির্ভর করতে বাধ্য করেছে।
একটি পুরানো সিরিজ মানচিত্র, ১৫ মিনিটের সিরিজটি, একদা ১: ৬২,৫০০ এর স্কেলযুক্ত ৪৮ টি রাজ্যের মানচিত্র তৈরি করতে ব্যবহৃত হয়েছিল, তবে কিছুদিন আগে মহাদেশীয় মার্কিন যুক্তরাষ্ট্রের মানচিত্র ধারনের জন্য বন্ধ করে দেওয়া হয়েছিল। প্রতিটি মানচিত্র দুটি অক্ষাংশ এবং দুটি দ্রাঘিমাংশ ১৫ মিনিটের ব্যবধানে বিস্তৃত ছিল যা ৭.৫ মিনিটের সিরিজের চারটি মানচিত্রে ধারণকৃত অঞ্চলের সমান। ১৫ মিনিটের এই সিরিজটি, ১:৬৩,৩৬০ (এক ইঞ্চি এক মাইল প্রতিনিধিত্ব করে) এর স্কেলে, আলাস্কা রাজ্যের (এবং কেবলমাত্র সেই নির্দিষ্ট রাজ্যের জন্য) প্রাথমিক টপোগ্রাফিক "কুয়াড্রাঙ্গেল" হিসাবে রয়ে গেছে। প্রায় ৩,০০০ মানচিত্র রাষ্ট্রের ৯৭% কভার করে।
পরের-ক্ষুদ্রতম টপোগ্রাফিক সিরিজটি (স্কেলের ক্ষেত্রে) হলো ১: ১০০,০০০ সিরিজ। এই মানচিত্রগুলো দুটি দ্রাঘিমাংশ এবং দুটি অক্ষাংশের রেখা দ্বারা আবদ্ধ। যাইহোক, এই সিরিজে অক্ষাংশের রেখাগুলো ৩০ মিনিটের ব্যবধানে এবং দ্রাঘিমাংশের রেখাগুলো ৬০ মিনিটের ব্যবধানে বিস্তৃত। এই "কুয়াড্রাঙ্গেলের" প্রত্যেকটি ৭.৫-মিনিটের সিরিজের ৩২ টি মানচিত্রের সমান। ১: ১০০,০০০ স্কেল সিরিজটি অস্বাভাবিক কারণ এটি মেট্রিক সিস্টেমটি প্রাথমিকভাবেই ব্যবহার করে। মানচিত্রে একটি সেন্টিমিটার স্থলভাগে এক কিলোমিটার দূরত্ব উপস্থাপন করে। কনট্যুর অন্তর, স্পট উচ্চতা এবং অনুভূমিক দূরত্বগুলো মিটারগুলোতে নির্দিষ্ট করা আছে।
ইউএসজিএস দ্বারা তৈরি চূড়ান্ত "কুয়াড্রাঙ্গেল" সিরিজটি হল ১: ২৫০,০০০ স্কেল টপোগ্রাফিক সিরিজ। যুক্তরাষ্ট্র সীমান্তে এই "কুয়াড্রাঙ্গেল" গুলোর প্রত্যেকটির ১ ডিগ্রি অক্ষাংশের মান দ্রাঘিমাংশে ২ ডিগ্রি। বৃহত্তর আকারে মানচিত্র হিসেবে তৈরির পূর্বে ১৯৫০-এর দশকে সেনাবাহিনী মানচিত্র সংস্থা ৪৮৯ টি শিটের সমন্বয়ে এই সিরিজটি তৈরি করেছিল।
ইউএসজিএস টপোগ্রাফিক "কুয়াড্রাঙ্গেল" মানচিত্রগুলো গ্রিড লাইন এবং মানচিত্রের কলারের চারপাশ টিক দ্বারা চিহ্নিত করা হয়েছে যা দ্রাঘিমাংশ এবং অক্ষাংশের গ্র্যাচিউল পরিমাপ, জনপদ জরিপ জরিপ সিস্টেমের মধ্যে টাউনশিপ এবং বিভাগ পদ্ধতি সহ বিভিন্ন পদ্ধতিতে মানচিত্রে অবস্থানগুলো শনাক্তকরণ সম্ভব করে ।
ইউএসজিএস বিভিন্ন স্কেলে বিভিন্ন বিশেষত্বের মানচিত্র তৈরি করেছে। এর মধ্যে রয়েছে কাউন্টি মানচিত্র, বিশেষ আগ্রহের ক্ষেত্রগুলোর মানচিত্র, যেমন জাতীয় উদ্যান এবং বৈজ্ঞানিক আগ্রহের ক্ষেত্র।
অনেকগুলো ইন্টারনেট সাইট পেশাদার ও ব্যাবসায়িক উদ্দেশ্যে এই মানচিত্রগুলোর ওয়েব সংস্করন বের করেছে । কারণ যুক্তরাষ্ট্র সরকারের কাজগুলো হল পাবলিক ডোমেইনে, এছাড়াও অনেক ওয়েবসাইটে এগুলো বিনামূল্যে পাওয়া যায়।
২০১৫ সালে, ইউএসজিএস টপোভিউ ওয়েবসাইট উন্মোচন করে, যা তাদের ১৮৮৪-২০০৬ এর মধ্যেকার ১৭৮,০০০ এর বেশি মানচিত্রের সম্পূর্ণ ডিজিটালাইজড সংগ্রহটি দেখার একটি নতুন উপায় । সাইটটি মার্কিন যুক্তরাষ্ট্রের একটি ইন্টারেক্টিভ মানচিত্র যা ব্যবহারকারীদের নির্দিষ্ট অঞ্চলের মধ্যে ইউএসজিএস মানচিত্র সংগ্রহে সন্ধান করার সুযোগ করে দেয়। এরপরে ব্যবহারকারীরা মানচিত্রটি বিবরণ সহকারে দেখতে পারেন এবং চাইলে তা ডাউনলোড করতে পারেন।
জাতীয় মানচিত্র এবং ইউএস টোপো
২০০৮ সালে ইউএসজিএস এরিয়াল ফটোগ্রাফি এবং ফিল্ড চেকের উপর ভিত্তি করে টপোগ্রাফিক মানচিত্র সমীক্ষা, সংশোধন এবং হালনাগাদ করার ঐতিহ্যগত পদ্ধতিগুলো ত্যাগ করে। আজকের ইউএস টোপো "কুয়াড্রেঙ্গেল" (১: ২৪,০০০) মানচিত্রগুলো স্বয়ংক্রিয় এবং আধাস্বয়ংক্রিয় প্রক্রিয়াগুলো ব্যবহার করে জাতীয় জিআইএস ডাটাবেস থেকে কার্টোগ্রাফিক সামগ্রী সরবরাহ করে ব্যাপকভাবে মানচিত্র তৈরি করছে । জুন ২০০৯ থেকে মে ২০১১ পর্যন্ত দুই বছরে, ইউএসজিএস প্রায় ৪০,০০০ মানচিত্র তৈরি করেছে ,অর্থাৎ প্রতিদিনে ৮০ টিরও বেশি মানচিত্র। প্রতিটি মানচিত্রে ইন্টারেক্টিভ কাজে মাত্র দুই ঘণ্টা ব্যয় করা হয়,যার বেশিরভাগ পাঠ্য স্থান নির্ধারণ এবং চূড়ান্ত পরিদর্শনে ব্যয় হয়।
সংকলন ও উৎপাদন করতে অনেক কম ব্যয়বহুল হলেও, সংশোধিত ডিজিটাল মার্কিন টোপো মানচিত্রগুলো এরিয়াল ফটো সমীক্ষা এবং ফিল্ড চেকের ভিত্তিতে পুরানো প্রজন্মের মানচিত্রের তুলনায় নির্ভুলতা এবং খুঁটিনাটির অভাবের জন্য সমালোচিত হয়েছে। যেহেতু ডিজিটাল ডাটাবেসগুলো সাধারণ মানচিত্র তৈরির জন্য ডিজাইন করা হয়নি, তাই বিভিন্ন রেজোলিউশন এবং ভিন্ন উৎস থেকে উদ্ধার করার সময় ডেটা সংকলনের সময় সমস্যা হতে পারে। সরাসরি ক্ষেত্র পর্যবেক্ষণ দ্বারা রেকর্ড করা মনুষ্যসৃষ্ট বৈশিষ্ট্যগুলো কোনও পাবলিক ডোমেন জাতীয় ডাটাবেসে নেই এবং সেগুলো প্রায়শই নতুন প্রজন্মের ডিজিটাল টোপো মানচিত্র থেকে বাদ দেওয়া হয়, উদাহরণস্বরূপ উইন্ডমিলস, মাইনস এবং মিনশাফটস, জলের ট্যাংক, বেড়া লাইন, সমীক্ষার চিহ্ন, পার্ক, বিনোদনমূলক ট্রেইল, বিল্ডিং, সীমানা, পাইপলাইন, টেলিফোন লাইন, পাওয়ার ট্রান্সমিশন লাইন এবং এমনকি রেলপথও ।
ইউএসজিএস হাইড্রোলজিক ইনস্ট্রুমেন্টেশন স্থাপনা
হাইড্রোলজিক ইনস্ট্রুমেন্টেশন ফ্যাসিলিটি (এইচআইএফ) এর সাংগঠনিক কাঠামোর মধ্যে চারটি বিভাগ রয়েছে; ফিল্ড সার্ভিস বিভাগে গুদাম, মেরামতের দোকান এবং ইঞ্জিনিয়ারিং ইউনিট অন্তর্ভুক্ত; পরীক্ষা বিভাগে হাইড্রোলিক ল্যাবরেটরি, পরীক্ষার কক্ষ এবং জলের গুণমানের পরীক্ষাগার অন্তর্ভুক্ত রয়েছে;প্রযুক্তি বিভাগে কম্পিউটার এবং খসড়া ইউনিট অন্তর্ভুক্ত তথ্য ; এবং প্রশাসনিক বিভাগ।
এইচআইএফকে নকশা, পরীক্ষা, মূল্যায়ন, মেরামত, ক্রমাঙ্কন, গুদামজাতকরণ এবং হাইড্রোলজিক উপকরণ বিতরণের জন্য জাতিগত দায়িত্ব দেওয়া হয়েছিল। বিতরণ সরাসরি বিক্রয় এবং একটি ভাড়া প্রোগ্রামের মাধ্যমে সম্পন্ন হয়। এইচআইএফ কেন্দ্রীয়ীকৃত গুদাম এবং পরীক্ষাগারের মাধ্যমে উপাত্ত সংগ্রহের ক্রিয়াকলাপ সমর্থন করে। এইচআইএফের গুদামটি ইউএসজিএসের পাশাপাশি অন্যান্য ফেডারেল এজেন্সিগুলো (ওএফএ) এবং ইউএসজিএস সহযোগীদের জন্য হাইড্রোলজিক যন্ত্র, সরঞ্জাম এবং সরবরাহ সরবরাহ করে। এইচআইএফ হাইড্রোলজিক সরঞ্জাম ও যন্ত্রপাতি পরীক্ষা, মূল্যায়ণ, মেরামত, ক্যালিব্রেট এবং বিকাশ করে।
ইঞ্জিনিয়ারিং গ্রুপ উপকরণগুলোর জন্য নতুন প্রযুক্তি এবং ডিজাইন সন্ধান করে যা আরও দক্ষতার সাথে কাজ করতে পারে, আরও নির্ভুল হতে পারে বা যা বিদ্যমান উপকরণের চেয়ে কম খরচে উৎপাদন করা যেতে পারে। এইচআইএফ বিক্রেতাদেরকে সরাসরি এমন পণ্য তৈরি করতে সহায়তা করে যা ইউএসজিএসের মিশনের প্রয়োজনীয়তাগুলো পূরণ করবে। বর্তমানে বিক্রেতাদের দ্বারা তৈরি হয়নি এমন যন্ত্রাংশগুলো ইঞ্জিনিয়ারিং গ্রুপ নকশা ও পরীক্ষা করে এবং ডিজাইনকৃত সরঞ্জামগুলো তৈরি করার জন্য এইচআইএফ এর সাথে চুক্তি করে। কখনও কখনও এইচআইএফ এই আশায় একটি নতুন ডিজাইনের পেটেন্ট করে যেন যন্ত্র বিক্রেতারা এর স্বত্বাধিকার কিনবে এবং সবার জন্য কম কম খরচে উপকরণটি উৎপাদন করবে।
ইউএসজিএস প্রকাশনা
ইউএসজিএস গবেষকরা বিভিন্নভাবে তাদের বিজ্ঞানের ফলাফল প্রকাশ করেন। অনেক গবেষক পিয়ার-পর্যালোচিত বৈজ্ঞানিক জার্নালের পাশাপাশি প্রাথমিক ফলাফল, মানচিত্রের ডেটা এবং চূড়ান্ত ফলাফলের সিরিজ প্রকাশ করেন। এই সিরিজের অন্তর্ভুক্ত:
জিওলজিকাল অ্যান্ড জিওফিজিক্যাল সার্ভের (এডিজিজিএস) ওয়েবসাইট আলাস্কা বিভাগে ইউএসজিএস সিরিজের বর্ণনার একটি সম্পূর্ণ তালিকা উপলব্ধ।
ইউএসজিএস প্রকাশনা সনাক্তকরণ
মার্কিন যুক্তরাষ্ট্রের ভূতাত্ত্বিক জরিপ লাইব্রেরিতে বর্তমান এবং ঐতিহাসিক ইউএসজিএস প্রকাশনাগুলোর অনুলিপি রয়েছে এবং এটি বিশ্বের বৃহত্তম পৃথিবী বিজ্ঞান গ্রন্থাগার। বেশিরভাগ প্রকাশনা যুক্তরাষ্ট্রের আন্তঃ-গ্রন্থাগার ঋণের জন্য উপলব্ধ। সাংগঠনিক আইনের অধীন গ্রন্থাগারটিকে সমস্ত ইউএসজিএস প্রকাশনাগুলোর অতিরিক্ত কপি দেওয়া হয়েছিল যার কারণে ইউএসজিএস লাইব্রেরি সংগ্রহকে মার্কিন সরকারের অন্যতম স্বল্প খরুচে লাইব্রেরি হিসেবে উত্থাপিত হয়।
ইউএসজিএস প্রকাশনাগুলো ইউএসজিএস স্টোরে ক্রয়ের জন্য উপলব্ধ। অনেক ইউএসজিএস প্রকাশিত প্রতিবেদন ইউএসজিএস পাবলিকেশনস গুদাম থেকে অনলাইনে দেখার জন্য উপলব্ধ । আবার অনেক ইউএসজিএস প্রকাশনা এখন অনলাইনে পাওয়া যায় (নিচে প্রকাশনা দেখুন)।
গুগল বুকস এবং হাতী ট্রাস্ট এবং ইন্টারনেট আর্কাইভ এর মতো পরিষেবাগুলো দ্বারা অনেক পুরানো ইউএসজিএস প্রকাশনা স্ক্যান এবং ডিজিটালাইজড করা হয়েছে। কোনও ডিজিটাল সংস্করণ অনলাইনে উপলব্ধ হলে একটি অনলাইন অনুসন্ধান তা দ্রুত প্রকাশ করবে। সমস্ত ইউএসজিএস প্রকাশনাগুলো পাবলিক ডোমেন ।
ইতিহাস
ন্যাশনাল একাডেমি অফ সায়েন্সেসের উত্থাপিত একটি প্রতিবেদনের দ্বারা ৩ মার্চ, ১৮৭৯ -এ কংগ্রেসের একটি আইনে ইউএসজিএস গঠিত হয়েছিল।
ইউএসজিএস পরিচালকদের তালিকা
থাম্ব|ক্লেরাস কিং, ইউএসজিএসের প্রথম পরিচালক
৬৬৬ (সংখ্যা)
৬৬৬ (ছয়শত ছেষট্টি) সংখ্যাটি ৬৬৫ এর পরবর্তী ও ৬৬৭ এর পূর্ববর্তী একটি স্বাভাবিক সংখ্যা। এটি একটি যুগ্ম সংখ্যা ও পূর্ণ সংখ্যা। খ্রিস্টধর্মে,নূতন নিয়মে প্রেরিত শিষ্য যোহনের নিকট প্রকাশিত বাক্যে রিভিলেশনের ১৩ অধ্যায়ে (বেশিরভাগ পাণ্ডুলিপিতে) ৬৬৬ সংখ্যাকে "নাম্বার অফ দ্যা বিস্ট" বা জন্তু সংখ্যা বলা হয়েছে।।
বিজয় স্তম্ভ
বিজয় স্তম্ভ ভারতের রাজস্থানের চিত্তৌরগড়ে অবস্থিত একটি মনোরম স্মৃতিসৌধ। এটিকে চিত্তৌরগড়ের প্রতিরোধের টুকরোও (pièce de résistance) বলা হয়ে থাকে। এটা ১৪৪৮ সালে মেওয়ার রাজা রানা কুম্ভ দ্বারা তার মাহমুদ খিলজির নেতৃত্বে মালওয়া ও গুজরাতের সম্মিলিত সেনাদলের বিরুদ্ধে বিজয়ের স্মরণে নির্মাণ করা হয়েছিল।
৬৬৬ (সংখ্যা)
গণিতে - ৬৬৬
৬৬৬ হলো প্রথম ৩৬টি স্বাভাবিক সংখ্যার যোগফল (, অর্থাৎ (১ + ২+ ৩ + ... + ৩৪ + ৩৫ + ৩৬ = ৬৬৬)। তাই, ৬৬৬ একটি ত্রিকোণ সংখ্যা। যেহেতু, ৩৬ একটি ত্রিকোণ সংখ্যা, তাই, ৬৬৬ একটি দ্বৈত ত্রিকোণ সংখ্যা সংখ্যা। যেমন- ৩৬ = ১৫ + ২১; ১৫ এবং ২১ ও ত্রিকোণ সংখ্যা, ১৫২ + ২১২ = ২২৫ + ৪৪১ = ৬৬৬।
বেইস ১০ বা ১০ ভিত্তিতে, ৬৬৬ একটি রেপডিজিট সংখ্যা। এই কারণে, ৬৬৬ একটি প্যালিন্ড্রোমীয় সংখ্যা এবং একটি স্মিথ সংখ্যা। বেইস -১০ এ, ১/১৪৯-এর উপর ভিত্তি করে একটি প্রাইম রেসিপ্রোকাল ম্যাজিক বর্গের এর ম্যাজিক যোগফল হলো ৬৬৬। ৬৬৬ এর মৌলিক উৎপাদকে বিশ্লেষণ হলো- ২ • ৩২ •৩৭। এছাড়া, ৬৬৬ হলো প্রথম সাতটি মৌলিক সংখ্যার বর্গের যোগফল- ।
রোমান সংখ্যায়, ৬৬৬ লেখা হয় DCLXVI। যাতে সকল বর্ণ একবার ব্যবহার করে অবরোহণ ক্রমে লেখা হলেও এদের মান ১০০০ থেকে কম হয়, (অর্থাৎ, D = ৫০০, C = ১০০, L = ৫০, X = ১০, V = ৫, I = ১)।
বিপুলাসার ইউনিয়ন
বিপুলাসার বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন।
অবস্থান ও সীমানা
মনোহরগঞ্জ উপজেলার দক্ষিণাংশে বিপুলাসার ইউনিয়নের অবস্থান। এ ইউনিয়নের পশ্চিমে সরসপুর ইউনিয়ন, উত্তরে লক্ষণপুর ইউনিয়ন,উত্তর-পূর্বে নাথেরপেটুয়া ইউনিয়ন, পূর্ব    এবং দক্ষিণে নোয়াখালী জেলার সোনাইমুড়ি উপজেলার চাষীরহাট ইউনিয়ন ও নদনা ইউনিয়ন অবস্থিত।
প্রশাসনিক কাঠামো
বিপুলাসার ইউনিয়ন মনোহরগঞ্জ উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম মনোহরগঞ্জ থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
শিক্ষা প্রতিষ্ঠান
বিপুলাসার আহম্মদ উল্যা উচ্চ বিদ্যালয়,বিপুলাসার ফাযিল(ডিগ্রি)মাদ্রাসা সহ অসংখ্য নূরানি,প্রাথমিক বিদ্যালয় এবং কেজি স্কুল।
হাট-বাজার
বিপুলাসার বাজার
জনপ্রতিনিধি
রেজাউল হক ভূইয়া পেয়ারু মেম্বার মোস্তফা কামাল মেম্বার শাহ আলম মেম্বার আবু বক্কর ছিদ্দিক মেম্বার শাহজাহান সাজু মেম্বার শাহাজান ব্যাপারী মেম্বার
শুভাশিস বটব্যাল
শুভাশিস বটব্যাল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সাল থেকে ২০১৬ সাল পর্যন্ত পশ্চিমবঙ্গ বিধানসভায় ছাতনা বিধানসভা কেন্দ্রের বিধায়ক হিসেবে দায়িত্ব পালন করেছেন।
দোই খাম
দোই খাম কোম্পানি (থাই: ดอยคำ) ১৯৯৪ সালে রাজা ভূমিবল অতুল্যতেজের অনুরোধে রাজকীয় প্রকল্পের অধীনে কৃষকদের কাছ থেকে ন্যায্য মূল্যে পণ্য কিনতে এবং থাই জনগণের কাছে মানসম্পন্ন পণ্য বিক্রি করার জন্য একটি ব্যবসা স্থাপনের অনুরোধে ক্রাউন প্রপার্টি ব্যুরো দ্বারা প্রতিষ্ঠিত হয়েছিল।
উৎপত্তি
দোই খাম রাজকীয় প্রকল্পটি শুরু হয়েছিল যখন রাজা ভূমিবল অতুল্যতেজ ১৯৬৪ সালে শীতল মৌসুমে চিয়াং পরিদর্শন করেন। তিনি গ্রামীণ জনগণের সমস্যা পর্যবেক্ষণের সুযোগ পেয়েছিলেন। পার্বত্য উত্তরাঞ্চলে, কৃষিকাজের মধ্যে ছিল কাট ও পোড়াও ধরনের এবং এর ফলে বনগুলি ছাই হয়ে যাচ্ছিল। এছাড়াও, আফিম চাষের লোকের সংখ্যা বেড়েই চলছিল। রাজার আদেশে, রাজকীয় প্রকল্পটি পাহাড়ি উপজাতি গ্রামগুলির আয়ের বিকল্প উত্স প্রদানের জন্য তৈরি করা হয়েছিল।
তথ্যসূত্র
<references group="" responsive="1">
আলু আলখানভ
আলু দাদাশেভিচ আলখানভ চেচেন বংশোদ্ভূত একজন রুশ রাজনীতিবিদ ও চেচেন প্রজাতন্ত্রের প্রাক্তন রাষ্ট্রপতি। কর্মজীবনে তিনি একজন পুলিশ অফিসার ছিলেন এবং প্রথম চেচেন যুদ্ধের সময় রুশ সশস্ত্রবাহিনীর পক্ষে লড়াই করেন। ২০০৪ সালের ৩০ আগস্ট তিনি চেচনিয়ার রাষ্ট্রপতি নির্বাচিত হন। ২০০৭ সালের ১৫ ফেব্রুয়ারি রাশিয়ার রাষ্ট্রপতি ভ্লাদিমির পুতিন তাকে চেচেন রাষ্ট্রপতি থেকে বরখাস্ত করেন এবং এর বদলে তাকে রাশিয়ার উপ-বিচারমন্ত্রী হিসেবে নিযুক্ত করেন।
জীবনী
কাজাখস্তানের তালডিকোরগান প্রদেশে জন্মগ্রহণ নেওয়া আলখানভ স্কুল শেষে সোভিয়েত সশস্ত্র বাহিনীতে যোগ দেন। ১৯৮৩ সালে তিনি সোভিয়েত মিলিশিয়া সার্ভিসে যোগ দেন। ১৯৯২ সালে গ্রোজনির সাবেক চেচেন-ইঙ্গুশেটিয়া সরকারের উত্তর ককেশাস পরিবহন বিভাগের উপ-প্রধান হওয়ার আগে তিনি রোস্তভ-অন-ডনের হাই পুলিশ স্কুলে যান। এর ফলে তিনি বিভাগের প্রধান হিসেবে পদোন্নতি পান এবং এ পদে তিনি ১৯৯৭ সাল পর্যন্ত অধিষ্ঠিত ছিলেন।
১৯৯৪ সালে যখন প্রথম চেচেন যুদ্ধ শুরু হয় তখন আলখানভ স্বাধীনতাকামীদের বিরুদ্ধে রুশ পক্ষকে সমর্থন করেন এবং ১৯৯৬ সালে গ্রোজনিতে রুশ আগ্রাসনের সময় তার অবদানের জন্য তাকে অর্ডার অফ কারেজ দিয়ে ভূষিত করা হয়। ২০০৩ সালের এপ্রিল তিনি আখমাদ কাদিরভের সরকারে চেচনিয়ার স্বরাষ্ট্রমন্ত্রী নিযুক্ত হন এবং চেচেন পুলিশের একজন মেজর জেনারেল পদে নিযুক্ত হন। ২০০৪ সালে ৯ মে কাদিরভকে হত্যা করা হলে আখনানভ রুশ সরকারের একজন পছন্দের প্রার্থী হিসেবে বিবেচিত হন।
২০০৬ সালের জুনে আলখানভ বলেন যে, তিনি তার প্রজাতন্ত্রকে শরিয়া আইন দ্বারা শাসন করতে পছন্দ করবেন। তবে তাকে ব্যাপকভাবে রমজান কাদিরভের সাথে বিরোধ জড়াতে দেখা যায়। অবশেষে কাদিরভ ২০০৭ সালের ফেব্রুয়ারিতে আলখানভের স্থলাভিষিক্ত হন এবং পরবর্তীতে সমস্ত নেতৃস্থানীয় পদে তার নিজের লোকদের বসিয়ে দেন। আলু আলখানভ বিবাহিত এবং তিনি তিন সন্তানের জনক।
নির্বাচনী বিতর্ক
আলখানভ নির্বাচনে সাতজন প্রার্থীর মুখোমুখি হন। এর মধ্যে সবচেয়ে গুরুতর হলেন মালিক সাইদুল্লায়েভ নামে মস্কো-ভিত্তিক একজন চেচেন ব্যবসায়ী। তবে তার আবেদন সঠিকভাবে পূরণ করতে ব্যর্থ হওয়ার কারণে তাকে প্রযুক্তিগতভাবে দাঁড়াতে বাধা দেওয়া হয়। অন্য ছয় প্রতিদ্বন্দ্বীর চেচনিয়ায় খুব কম স্বীকৃতি ছিল এবং অনেকেরই সরকারের সাথে সম্পর্ক ছিল। তারা ছিলেন:
নির্বাচনে আলখানভ ৭৩.৬৭% ভোট নিয়ে বিপুল সংখ্যাগরিষ্ঠতায় জয়ী হন। খামিদভ ৮.৯৫% নিয়ে দ্বিতীয় ও আবদুলা বুগায়েভ ৪.৫% নিয়ে তৃতীয় হন। ভিসায়েভ চতুর্থ, আবুয়েভ পঞ্চম, আসাকভ ষষ্ঠ ও আইদামারভ সপ্তম হন। ১% ভোটার সকল প্রার্থীর বিরুদ্ধে ভোট দেন। নির্বাচনের ফলাফলকে কিছু বাইরের পর্যবেক্ষক ও চেচেন বিরোধীরা সন্দেহের সাথে বিবেচনা করে। ইউএস ডিপার্টমেন্ট অফ স্টেট ও ইন্টারন্যাশনাল হেলসিঙ্কি ফেডারেশন ফর হিউম্যান রাইটস নির্বাচনের সুষ্ঠুতা নিয়ে প্রশ্ন তুলে। সিআইএস ও আরবলিগ দ্বারা নির্বাচন আন্তর্জাতিকভাবে পর্যবেক্ষণ করা হয়। তবে পশ্চিমা পর্যবেক্ষকদের আমন্ত্রণ জানানো সত্ত্বেও নির্বাচন পর্যবেক্ষণে তারা অংশ নেননি। ভোটের পরিস্থিতি নিয়ে প্রশ্ন উঠে এবং খামিদভ বলেন যে, তার প্রচারকর্মীরা অসংখ্য অনিয়ম রেকর্ড করেছে এবং ভোটের ফলাফলের বিরুদ্ধে তিনি আদালতে প্রতিদ্বন্দ্বিতা করবেন।
কসোভোর ইতিহাস
কসোভোর ইতিহাস এর প্রতিবেশী অঞ্চলের ইতিহাসের সাথে জড়িত। "কসোভো" নামটি এসেছে সার্ব শব্দ "কোস" থেকে। এর অর্থ কালো পাখি। মূলত কসোভো পোলজে নাম থেকে সংক্ষিপ্ত করে দেশটির এরূপ নামকরণ করা হয়েছে। এর অর্থ হচ্ছে "কালো পাখির বিচরণ ক্ষেত্র"। কসোভোয় অটোমান সাম্রাজ্যের এবং বলকান রাষ্ট্রসমূহের জোটের মধ্যে কসোভোর যুদ্ধ হয়েছিল। আলবেনীয় ভাষায় কসোভোর পশ্চিম অংশকে বলা হয় রাফশি আই ডুকাগজিনিত। এর অর্থ হল "ডুকাগজিনের মালভূমি"। উসমানীয় প্রশাসন ১৮৭৭ সালে কসোভোকে উসমানীয় সাম্রাজ্যের প্রদেশে রূপান্তর করেছিল। উসমানীয় সাম্রাজ্যের প্রশাসন যখন কসোভোর ভিলায়েত গঠন করেছিলেন তখন থেকে কসোভো নামটি তখন থেকে ব্যবহৃত হচ্ছে। প্রাচীনকালে এই অঞ্চলটি দার্দানিয়ার অংশ ছিল। দার্দানিয়া অঞ্চলটি মোয়েশিয়া নামক রোমান প্রদেশের অন্তর্ভুক্ত ছিল। মধ্যযুগে অঞ্চলটি বুলগেরিয়ান সাম্রাজ্য, বাইজেন্টাইন সাম্রাজ্য এবং পরবর্তীতে সার্বিয়ান মধ্যযুগীয় রাজ্যগুলোর অংশ হয়ে ওঠে। কসোভোর যুদ্ধের ঠিক ৭০ বছর পরে কসোভো প্রদেশ অটোমান সাম্রাজ্যের অংশ হয়। ১৯১৩ সালে কসোভো ভিলায়েত সার্বিয়ার রাজ্যে অন্তর্ভুক্ত হয়। ১৯১৮ সালে যুগোস্লাভিয়া গঠিত হয়। যুগোস্লাভিয়ার সাথে সার্বিয়া যুক্ত হওয়ায় কসোভো যুগোস্লাভিয়ার অংশে পরিণত হয়। জোসিপ ব্রোজ টিটোর নির্দেশে ১৯৬৩ সালে কসোভো স্বায়ত্তশাসন লাভ করে। যুগোস্লাভিয়ার ১৯৭৪ সালের সংবিধানের ফলে এই স্বায়ত্তশাসনের পরিধি উল্লেখযোগ্যভাবে প্রসারিত হয়েছিল। তবে ১৯৯০ সালে কসোভোর স্বায়ত্তশাসন ক্ষমতা প্রত্যাহার করা হয়। ১৯৯৯ সালে কসোভো ইউএনএমআইক-এ পা দেয়।
১৭ ফেব্রুয়ারী ২০০৮-এ, কসোভোর জনপ্রতিনিধিরা একতরফাভাবে কসোভোর স্বাধীনতা ঘোষণা করেন এবং পরবর্তীতে কসোভো প্রজাতন্ত্রের সংবিধান গৃহীত হয়, যা ১৫ জুন ২০০৮ তারিখে কার্যকর হয়।
প্রাগৈতিহাসিক
প্রাগৈতিহাস-পরবর্তী সময়ে এ অঞ্চলটিতে স্টারসেভো সংস্কৃতি, ভিনকা সংস্কৃতি, বুবাঞ্জ-হাম সংস্কৃতি এবং বাডেন সংস্কৃতি সক্রিয় ছিল।  কসোভো এবং এর আশেপাশের অঞ্চলে মানুষ প্রায় দশ হাজার বছর ধরে বসবাস করে আসছে। নিওলিথিক যুগে, কসোভো ভিনকা-তুর্দাস সংস্কৃতি এলাকার অন্তর্ভুক্ত ছিল। রাফশি ও দুকাগজিনিতে ব্রোঞ্জ ও লৌহ যুগের প্রত্নতাত্ত্বিক নিদর্শন পাওয়া গেছে।
অনুকূল ভূ-কৌশলগত অবস্থান এবং সেইসাথে প্রচুর প্রাকৃতিক সম্পদের জন্য প্রাগৈতিহাসিক সময়কাল থেকে কসোভোতে জীবনযাপনের অনুকূল পরিবেশ বজায় ছিল। এই তথ্যটি কসোভোর শত শত প্রত্নতাত্ত্বিক স্থান দ্বারা প্রমাণিত। এ তথ্যসমূহ গর্বের সাথে এর সমৃদ্ধ প্রত্নতাত্ত্বিক ঐতিহ্য উপস্থাপন করে। প্রত্নতাত্ত্বিক সম্ভাবনা থাকতে পারে এমন নিদর্শনগুলোর সংখ্যা বৃদ্ধি পাচ্ছে। কসোভো জুড়ে অনুসন্ধান চালানোর সময় এগুলোর খোঁজ পাওয়া গিয়েছে। অনেকগুলো প্রাচীন যুগের চিহ্ন থেকেও কসোভোর প্রাচীনত্বের একটি ধারণা পাওয়া যায়।
কসোভোর ভূখণ্ডে নথিভুক্ত প্রাচীনতম চিহ্নগুলো প্রস্তর যুগের অন্তর্গত। অর্থাৎ এতে এমন ইঙ্গিত রয়েছে যে এতে গুহা-নির্ভর বাসস্থানের অস্তিত্ব থাকতে পারে, যেমন দ্রিন নদীর কাছে রেডিভোজেস এলাকা অবস্থিত। গ্রানাকার ভিটিনা পৌরসভা, দেমা এবং পেজার কারামাকাজ গুহা এবং অন্যান্য অঞ্চলে প্রাচীন কসোভোর সভ্যতা সমূহের জীবন যাপনের কিছু ইঙ্গিত রয়েছে। যাইহোক, প্যালিওলিথিক বা পুরাতন প্রস্তর যুগের জীবন এখনও বৈজ্ঞানিকভাবে প্রমাণিত নয়। অতএব, কসোভোয় প্যালিওলিথিক এবং মেসোলিথিক মানুষের বসবাসের পক্ষে যুক্তি নিশ্চিত না হওয়া পর্যন্ত, নিওলিথিক মানুষের যুগকে কসোভোতে জনসংখ্যার কালানুক্রমিক সূচনা হিসাবে বিবেচনা করা হয়। ধরে নেয়া হয় এই সময়কাল থেকে আজ অবধি কসোভোতে জনবসতি রয়েছে এবং প্রাগৈতিহাসিক, প্রাচীন এবং মধ্যযুগ পর্যন্ত সমাজের বিভিন্ন কার্যকলাপের চিহ্ন কসোভোর বিভিন্ন অঞ্চল জুড়ে দৃশ্যমান। কিছু প্রত্নতাত্ত্বিক স্থানে বহুস্তরীয় বসতিগুলো শতাব্দী ধরে জীবনের ধারাবাহিকতাকে স্পষ্টভাবে প্রতিফলিত করে।
ভ্লাস্নে এবং রুনিক হল দুটি সবচেয়ে উল্লেখযোগ্য নিওলিথিক নিদর্শন। একাধিক অভিযানের মাধ্যমে এ অঞ্চল সম্বন্ধে নিশ্চিত হওয়া গিয়েছে। এগুলোকে খনন করার পর এ এলাকায় নিওলিথিক মানুষের বসবাসের বিভিন্ন নিদর্শন পাওয়া গিয়েছে। ভ্লাস্নে একটি বিশিষ্ট প্রত্নতাত্ত্বিক এলাকা। প্রত্নতাত্ত্বিক খনন হতে জানা যায়, এলাকাটি নিওলিথিক যুগ থেকে মানুষের আবাসস্থল হিসেবে ব্যবহৃত । মিরিজি আই কোবাজেসের গুহাচিত্রগুলো (নবপ্রস্তর যুগ এবং প্রাথমিক ব্রোঞ্জ যুগ) কসোভোতে প্রাগৈতিহাসিক শিলা শিল্পের প্রথম আবিষ্কার হিসেবে চিহ্নিত হয়েছে। প্রাচীনকালের শেষদিকে, ভ্লাস্নে ছিল দুর্গ অঞ্চলের একটি সুরক্ষিত বসতি যা জাস্টিনিয়ান প্রথম দার্দানিয়ার হোয়াইট ড্রিনের সংলগ্ন এলাকায় পুনর্নির্মাণ করেছিলেন। মাইকোভকি এবং ক্রিকভিনা স্টারকেভো (যা সার্বিয়া এবং রুনিকের কাছাকাছি অঞ্চলে অবস্থিত) এ অঞ্চলের দুটি প্রাচীনতম বসতি। তাদের মধ্যে বৈশিষ্ট্যগত মিল এত বেশি যে, তাদের একে অপরের থেকে পৃথক করা যায় না।
প্রাচীনত্ব
নিওলিথিক যুগে কসোভো ভিনকা-তুর্দাস, স্টারসেভো এবং ব্যাডেন সংস্কৃতির অঞ্চলের অংশ ছিল। ব্রোঞ্জ এবং লৌহ যুগের প্রত্নতাত্ত্বিক নিদর্শন সমূহ কসোভোর রাফশি আই দুকাগজিনি অঞ্চলে পাওয়া গেছে।
প্রাচীন কালে, কসোভোর এলাকাটি দার্দানিয়ার অংশ ছিল। নামটি এসেছে দার্দানি থেকে। দার্দানি হল একটি উপজাতি যারা এই অঞ্চলে বসবাস করত এবং খ্রিস্টপূর্ব ৪র্থ শতাব্দীতে দার্দানিয়ার রাজ্য গঠন করেছিল। প্রত্নতাত্ত্বিক গবেষণায়, পশ্চিম দার্দানিয়ায় (বর্তমান কসোভো) ইলিরিয়ান নামগুলো প্রাধান্য পেয়েছে, যেখানে থ্রাসিয়ান নামগুলো বেশিরভাগই পূর্ব দারদানিয়াতে (বর্তমান দক্ষিণ-পূর্ব সার্বিয়া) পাওয়া যায়। এই অঞ্চলের পূর্ব অংশ থ্রাকো-ইলিরিয়ান যোগাযোগ অঞ্চলের অন্তর্ভুক্ত ছিল।
দার্দানি তাদের রাজা বার্ডিলিসের অধীনে তাদের সময়ের সবচেয়ে শক্তিশালী ইলিরিয়ান রাজ্যে পরিণত হয়েছিল। বার্ডিলিসের নেতৃত্বে, দার্দানি মেসিডোনিয়ান এবং মোলোসিয়ানদের পরাজিত করে, মেসিডোনিয়া এবং লিঙ্কেস্টিসের উপর রাজত্ব করে। বার্ডিলিস এপিরাসের বিরুদ্ধে অভিযান পরিচালনা করেন।
আরদিয়ে এবং অটারিয়েটের পাশাপাশি প্রাচীন গ্রীক এবং রোমান সূত্রে রোমান সময়ে দার্দানিকে তিনটি শক্তিশালী "ইলিরিয়ান" জনগোষ্ঠীর একটি হিসাবে উল্লেখ করা হয়েছে।
প্রাচীন দার্দানিয়া অঞ্চলের সাথে সঙ্গতিপূর্ণ আলবানোর একটি প্রাচীন অন্ত্যেষ্টিক্রিয়া শিলালিপি স্কোপজের কাছে পাওয়া গেছে।
১৮৫৪ সালে, জোহান জর্জ ফন হ্যান প্রথম প্রস্তাব করেন যে দার্দানোই এবং দার্দানিয়া নামগুলো আলবেনিয়ান শব্দ দার্দে (পিয়ার বা নাশপাতি-গাছ) এর সাথে সম্পর্কিত।
একই শব্দমূল হতে আগত একটি সাধারণ আলবেনীয় শব্দ হল দার্দা। এ শব্দমূল হতে আগত শব্দসমূহ আলবেনিয়ার বিভিন্ন অঞ্চলে ব্যবহৃত হতে দেখা যায়, যার মধ্যে রয়েছে বেরাতে দারধা, কোরসাতে দারধা, লিব্রাঝদে দারধা, পুকাতে দারধা, পোগ্রাদেকে দারধাস, মিরদিতে দারধাজ এবং পারমেটে দারধেস। ১৬৭২ খ্রিস্টাব্দের একটি ধর্মীয় প্রতিবেদনে এবং ভেনিসীয় মানচিত্রকারের একটি ১৬৮৮ সালের মানচিত্রে দার্দা হিসেবে পুকাতে দর্ধাকে লিপিবদ্ধ করা হয়েছে। দার্ধা হল ডিব্রা জেলার উত্তরাঞ্চলের একটি আলবেনিয়ান উপজাতির নাম।
ইলিরিয়া অঞ্চলটি ১৬৮ খ্রিস্টপূর্বাব্দে রোমান সাম্রাজ্যের অন্তর্ভুক্ত হয় এবং ৫৯ খ্রিস্টপূর্বাব্দে রোমান প্রদেশ ইলিরিকামে পরিণত হয়। কসোভো অঞ্চল সম্ভবত ৮৭ খ্রিস্টাব্দে মোয়েসিয়া সুপিরিয়রের অংশ হয়ে ওঠে, যদিও প্রত্নতাত্ত্বিক প্রমাণ থেকে জানা যায় যে কসোভো ডালমাটিয়া এবং মোয়েশিয়া প্রদেশের মধ্যে বিভক্ত হয়ে থাকতে পারে।
২৮৪ সালের পর ডায়োক্লেটিয়ান মোয়েসিয়াকে আরও ছোট প্রদেশে বিভক্ত করেন। বিভক্ত অঞ্চলসমূহ হল দার্দানিয়া, মোয়েসিয়া প্রিমা, ডেসিয়া রিপেনসিস এবং ডেসিয়া মেডিটেরানিয়া। দার্দানিয়ার রাজধানী ছিল নাইসাস এবং এর পূর্বে সেল্টসদের বসতি ছিল। রোমান সাম্রাজ্যের দার্দানিয়া প্রদেশে আধুনিক কসোভোর পূর্ব অংশ অন্তর্ভুক্ত ছিল এবং এর পশ্চিম অংশটি নবগঠিত রোমান প্রদেশ প্রিভালিটানার অন্তর্গত ছিল। রোমানরা এই অঞ্চলে উপনিবেশ স্থাপন করেছিল এবং বেশ কয়েকটি শহর প্রতিষ্ঠা করেছিল।
৪৪১ এবং ৪৪৭-৪৯ সালের হুন্নিক জনগোষ্ঠী দ্বারা পরিচালিত আক্রমণগুলো ছিল প্রথম বর্বর আক্রমণ। এ আক্রমণসমূহ পূর্ব রোমান দুর্গের কেন্দ্র এবং শহরগুলো দখল করতে সক্ষম হয়েছিল। বেশিরভাগ বলকান শহরগুলো অবশ্য আংশিকভাবে পুনরুদ্ধার করা হয়েছিল। যদিও কসোভোতে হুন্নিক আক্রমণের সরাসরি কোনো লিখিত প্রমাণ নেই। তবুও এর অর্থনৈতিক পশ্চাৎভূমি শত শত বছর ধরে প্রভাবিত হয়েছে। প্রথম জাস্টিনিয়ান ৫২৭ সালে বাইজেন্টাইন সাম্রাজ্যের সিংহাসন গ্রহণ করেছিলেন। তিনি প্রাক্তন রোমান অঞ্চলগুলোতে বাইজেন্টাইন সম্প্রসারণের প্রচেষ্টা চালিয়েছিলেন এবং কসোভোর এলাকাটিকে সাম্রাজ্যে আবার অন্তর্ভুক্ত করেছিলেন।
স্লাভিক আক্রমণ এবং স্থানান্তরকরণ
বলকানে স্লাভিক অভিবাসন প্রক্রিয়া ৬ষ্ঠ থেকে ৭ম শতাব্দীর মধ্যে সংঘটিত হয়েছিল।
জাস্টিনিয়ানের সময়ে প্লেগের ফলে লক্ষ লক্ষ স্থানীয় বলকান লোক মারা যান এবং ফলস্বরূপ অনেক অঞ্চল জনবসতিহীন হয়ে পড়ে,যার জন্য এ অঞ্চলটি সরকারের কাছে অবহেলিত হয়ে পড়েছিল। এটি স্লাভদের বলকান অঞ্চলে অভিযান এবং বসতি স্থাপনের সুযোগ দেয়।
ডি অ্যাডমিনিস্ট্র্যান্ডো ইম্পেরিও অনুযায়ী, সার্ব এবং ক্রোয়েটদের পূর্বপুরুষরা বলকানে স্লাভিক অভিবাসনের অংশ ছিল। ক্রোয়াটরা আধুনিক ক্রোয়েশিয়া এবং পশ্চিম বসনিয়ায় বসতি স্থাপন করে। অন্যদিকে সার্বরা বসনিয়া, ট্রাভুনিজা, জাহুমলজে, ডুকলজা এবং কসোভোর উত্তরে অবস্থিত ভূমির বাকি অংশে বসতি স্থাপন করেছিল। সার্বরা রাসকা অঞ্চলেও বসতি স্থাপন করে।
মধ্যযুগীয় কসোভো
ঐতিহাসিক নোয়েল ম্যালকমের মতে, ভ্লাচ-রোমানিয়ান এবং আরোমানীয় ভাষার উদ্ভব হয়েছে এই অঞ্চলে এবং এর আশেপাশের অঞ্চল সমূহে। এর কারণ সম্ভবত আলবেনিয়ান এবং রোমানিয়ান ভাষার মধ্যে যোগাযোগ বজায় ছিল।
বুলগেরিয়ান সময়কাল
খান প্রেসিয়ানের (৮৩৬-৮৫২) শাসনামলে কসোভো অঞ্চলটি বুলগেরিয়ান সাম্রাজ্যের অন্তর্ভুক্ত হয়। ৮৬৪ সালে কসোভোর জনগণকে খ্রিস্টান ধর্মে দীক্ষিত করার পরে অসংখ্য গির্জা এবং মঠ নির্মিত হয়েছিল। এটি ১৫০ বছর ধরে ১০১৮ সাল পর্যন্ত বুলগেরিয়ার সীমানার মধ্যে ছিল। অর্ধ শতাব্দীর তিক্ত সংগ্রামের পরে কসোভো অঞ্চলটি বাইজেন্টাইনদের দ্বারা দখল করা হয়েছিল। ১০ শতকের বাইজেন্টাইন সম্রাট কনস্টানটাইন সপ্তমের ডি অ্যাডমিনিস্ট্র্যান্ডো ইম্পেরিও অনুযায়ী, সার্বিয়ান জনবহুল জমিগুলো কসোভোর উত্তর-পশ্চিমে ছিল এবং বুলগেরিয়ান অঞ্চলের অংশ ছিল।
পিটার ডেলিয়ানের (১০৪০-১০৪১) বিদ্রোহের সময় কসোভো সংক্ষিপ্তভাবে স্বাধীনতা অর্জন করে এবং ১০৭২ সালে জর্জি ভয়েতের বিদ্রোহের সময় পিটার তৃতীয়কে প্রিজরেনের বুলগেরিয়ার সম্রাট ঘোষণা করা হয়। অতঃপর প্রিজরেন থেকে বুলগেরিয়ান সেনাবাহিনী স্কোপজেতে অগ্রসর হয়।